A Magyar Nemzeti Tanács a Tanács Közoktatási Bizottságánakjavaslata alapján, valamint a Nemzeti kisebbségek nemzeti tanácsairól szóló törvény (a Szerb Köztársaság Hivatalos Közlönye 72/2009 szám) 15. szakasza 1. bekezdése, 3. pontja és 24. szakasza 1.és 2. bekezdése, valamint a Magyar Nemzeti Tanács Alapszabályának (elfogadva 2010. július 3-án 12/2010 iratszám alatt és 2010. július 30-án 16/2010 iratszám alatt) 16. szakasza 1. bekezdése, f./ pontja és 48. szakasza 1. bekezdése alapján a Tanács IX. rendes ülésén, 2011. április 5-én meghozza

***A MAGYARKANIZSAI JOVAN JOVANOVIĆ ZMAJ ÁLTALÁNOS ISKOLA***

 ***KIEMELT JELENTŐSÉGŰVÉ NYILVÁNÍTÁSÁRÓL SZÓLÓ ZÁRADÉKÁT***

***1./*** A Magyar Nemzeti Tanács (a továbbiakban: MNT) Alapszabályának 2. szakasza értelmében, mely szerint az MNT a szerbiai-vajdasági magyarság kulturális autonómiájának legfőbb szerve, amellyel a magyar nemzeti közösség kollektív önkormányzati joga érvényesül, az MNT létrehozza a kiemelt jelentőségű intézmények listáját az oktatás és nevelés területén, a törvénnyel összhangban.

***2./*** A Tanács megállapítja, hogy a

|  |  |
| --- | --- |
| ***intézmény neve***  | Jovan Jovanović Zmaj Általános Iskola, Magyarkanizsa |
| ***cím, székhely*** | Magyarkanizsa, Iskola tér 1. |
| ***város, község*** | Magyarkanizsa |
| ***tevékenység*** | Általános oktatás és nevelés |
| ***intézmény típusa*** | Általános iskola |
| ***tagozatok száma***  | 70 |
| ***magyar tagozatok száma***  | 61 |
|  ***diákok összlétszáma*** | 1129 |
| ***magyar diákok összlétszáma***  | 999 |
| ***bejegyző szerv*** | Gazdasági Bíróság Szabadka |
| ***alapítás éve*** | 1988 |
| ***törzsszám*** | 08114307 |

a szerbiai magyar közösség részére ***kiemelt jelentőséggel bír***, a magyar nemzeti közösség oktatása, nemzeti identitása megőrzésének, előmozdításának és fejlesztésének szempontjából, mivel az adott intézményben a magyar kisebbség nyelvén is folyik oktatás és nevelés.

***3./*** Ezen döntés alapján az MNT kezdeményezheti a 2./ pontban meghatározott a szerbiai magyar közösség szempontjából kiemelt jelentőségű intézmény alapítói jogainak az átvételét a törvénnyel összhangban.

***4./*** Jelen záradék rendelkezéseiről a törvényes határidőn belül az illetékes szervek kiértesítésre kerülnek.

***MAGYAR NEMZETI TANÁCS***

***Szabadka, Ago Mamužić u 11./II.***

***Iratszám:\_Z/19/2011\_\_***

***Kelt: \_2011. április 5-én\_\_***

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

 ifj. dr. Korhecz Tamás Várkonyi Zsolt

 elnök jegyző